Zgrada Elektroprivrede BiH
Zgrada elektroprivrede BiH, nalazi se u Sarajevu. Izgrađena je 1978. godine prema projektu bosanskohercegovačkog arhitekte Ivana Štrausa . Ima oblik brane, kao metafora proizvodnje električne energije. Pretrpila je značajna oštećenja tokom rata u Bosni i Hercegovini 1992 – 1995.

Ponovna izgradnja 
Štraus je jedan od rijetkih arhitekata koji je imao priliku da gradi ponovo neke od svojih uništenih objekata. U obnovi, praktično novoj izgradnji zgrade Elektroprivrede BiH radio je nakon rata sa skoro istim projektantskim i izvođačkim timom. Projektna dokumentacija je takođe ponovo urađena. Odlučio je da Zgrada Elektroprivrede do drugog sprata zadrži prijeratnu betonsku konstrukciju, dok od drugog sprata na više, uklonjen je uništeni materijal i taj dio objekta je bio ponovo izgrađen. . Neki detalji su promijenjeni, ali je konstruktivni izgled ostao isti. Umjesto bakarne boje, sadašnja izvedba je zelene boje.

Prema mišljenju projektanta, obnovljeni objekat sada je bolji nego kad je izgrađen prvi put. Razlozi su veća financijska sredstva, obrazovaniji kadar i mogućnost uvoza nove tehnologije.

Literatura 
 Ivan Štraus - Arhitektura Bosne i Hercegovine 1945. – 1995. –  Sarajevo, 1996. godina
 Nedžad Kurto -Sarajevo 1492-1992,  Oko, Sarajevo.

Reference

Vanjski linkovi 
 Elektroprivreda BiH

S
Građevine u Sarajevu
Sarajevo